CELEX: E2012P0010
Language: el
Date: 2012-09-14 00:00:00
Title: Αίτηση της 14ης Σεπτεμβρίου 2012 του Héraðsdómur Reykjavíkur για την έκδοση συμβουλευτικής γνώμης από το Δικαστήριο ΕΖΕΣ στην υπόθεση Yngvi Harðarson κατά Askar Capital hf. (Υπόθεση E-10/12)

31.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 29/5
            
         Αίτηση της 14ης Σεπτεμβρίου 2012 του Héraðsdómur Reykjavíkur για την έκδοση συμβουλευτικής γνώμης από το Δικαστήριο ΕΖΕΣ στην υπόθεση Yngvi Harðarson κατά Askar Capital hf.
   (Υπόθεση E-10/12)
   2013/C 29/06
   Με επιστολή της 14ης Σεπτεμβρίου 2012, το Héraðsdómur Reykjavíkur (Reykjavik District Court) (Πρωτοδικείο του Reykjavik), υπέβαλε αίτηση στο Δικαστήριο ΕΖΕΣ, η οποία ελήφθη από τη Γραμματεία του Δικαστηρίου στις 14 Σεπτεμβρίου 2012, για την έκδοση συμβουλευτικής γνώμης στην υπόθεση Yngvi Harðarson κατά Askar Capital hf., σχετικά με το ακόλουθο ερώτημα:
   Η οδηγία 91/533/ΕΟΚ του Συμβουλίου της 14ης Οκτωβρίου 1991 σχετικά με την υποχρέωση του εργοδότη να ενημερώνει τον εργαζόμενο για τους όρους που διέπουν τη σύμβαση ή τη σχέση εργασίας πρέπει να ερμηνεύεται με την έννοια ότι, υπό περιστάσεις στις οποίες περιλαμβάνεται η πτωχευτική διαδικασία ή ανάλογη διαίρεση εταιρείας περιορισμένης ευθύνης, η αποζημίωση προς τον εργαζόμενο πρέπει να υπολογίζεται βάσει γραπτής σύμβασης εργασίας εάν δεν έχει παραδοθεί στον εργαζόμενο έγγραφο σχετικά με τροποποιήσεις, προσωρινές ή μόνιμες, των κύριων στοιχείων της σύμβασης ή της σχέσης εργασίας μεταξύ των μερών εντός των χρονικών ορίων που προβλέπονται στο άρθρο 5 της οδηγίας;